

Οΐ 9 ΐυΐΓ^?ΐ 9 Πθ(ί 6γ 
νΑΚνΑΡΑ ΖΑΟΗ/' 

03Ιθ: 2017.03.0 
ΕΕΤ 

Ρθ35θπ: δίβΠθο ΡϋΡ 
(θΓη&θϋΰβύ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5525 


2 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 648 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Παροχή εξουσιοδότησης υπογραφής με Εντολή 
Γενικού Διευθυντή Εσωτερικής Λειτουργίας Περι¬ 
φέρειας Ανατολικής Μακεδονίας και Θράκης. 

2 Έγκριση υπερωριών προσωπικού και 24ωρης λει¬ 
τουργίας της Δημοτικής Επιχείρησης Ύδρευσης - 
Αποχέτευσης του Δήμου Κεφαλλονιάς (Δ.Ε.Υ.Α.Κ.) 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην αριθμ. 110/2016 από¬ 
φαση του Διοικητικού Συμβουλίου της Δημοτικής 
Επιχείρησς Ύδρευσης - Αποχέτευσης Σικυωνίων, 
που δημοσιεύθηκε στο ΦΕΚ 245/τ.Β702.02.2017. 


ΑΠΟΦΑΣΕΙΣ 

Αριθμ. ΔΔ.οικ:113 (1) 

Παροχή εξουσιοδότησης υπογραφής με Εντολή 
Γενικού Διευθυντή Εσωτερικής Λειτουργίας Πε¬ 
ριφέρειας Ανατολικής Μακεδονίας και Θράκης. 

Ο ΓΕΝΙΚΟΣ ΔΙΕΥΘΥΝΤΗΣ 
ΕΣΩΤΕΡΙΚΗΣ ΛΕΙΤΟΥΡΓΙΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

ί. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

μ.Τ ο π.δ. 144/2010 «Οργανισμός της Περιφέρειας Ανα¬ 
τολικής Μακεδονίας και Θράκης», όπως τροποποιήθηκε 
μεταγενέστερα. 

Μί. Την αριθμ. 22534/30-12-2016 έγκριση Τροποποίη¬ 
σης Οργανισμού Εσωτερικής Υπηρεσίας, Περιφέρειας 
Μακεδονίας και Θράκης. (ΦΕΚτ.Β74387/30-12-2016). 

ίν.Τις διατάξεις του ν. 2690/1999 «Κώδικας Διοικητικής 
Διαδικασίας» (ΦΕΚ Α' 45). 

ν.Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 
νί.Τις διατάξεις του ν. 4337/2015 «Μέτρα για την εφαρ¬ 


μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων. 

νϋ.Τον ν. 4446/2016 «Πτωχευτικός Κώδικας, Διοικητική 
Δικαιοσύνη,Τέλη - Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
Συναλλαγές, Τροποποιήσεις του ν. 4270/2014 και λοιπές 
διατάξεις» (ΦΕΚ 240/Α722-12-2016). 

νίϋ.Την αριθμ. πρωτ.: 2/16570/0026/13-5-2016/ από¬ 
φαση του Υπουργείου Οικονομικών με θέμα «Καθο¬ 
ρισμός διαδικασίας και εξειδίκευση μεταφερόμενων 
αρμοδιοτήτων από τις ΥΔΕ στις Οικονομικές Υπηρεσίες 
φορέων της Γενικής Κυβέρνησης». 

ίχ. Το αριθμ. πρωτ.: 2/51290/0026/2-6-2016 έγγραφο 
του Υπουργείου Οικονομικών με θέμα «Παροχή οδηγι¬ 
ών επί της 2/16570/0026/13-5-2016 κοινής υπουργικής 
απόφασης «Καθορισμός διαδικασίας και εξειδίκευση 
μεταφερόμενων αρμοδιοτήτων από τις ΥΔΕ στις Οικο¬ 
νομικές Υπηρεσίες φορέων της Γενικής Κυβέρνησης». 

χ.Το αριθμ. πρωτ.: 2/77792/0026/26-9-2016 έγγραφο 
του Υπουργείου Οικονομικών με θέμα «Αναδιοργάνωση 
των οικονομικών υπηρεσιών των Περιφερειών». 

χί. Την ανάγκη εύρυθμης και αποτελεσματικής λει¬ 
τουργίας των Οικονομικών υπηρεσιών της ΠΑΜΘ. 

χϋ. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
προϋπολογισμού της Περιφέρειας ΑΜΘ, αποφασίζουμε: 
Εξουσιοδοτούμε: 

Α. τους Προϊσταμένους της Δ/νσης Οικονομικού της 
έδρας και των Διευθύνσεων Διοικητικού - Οικονομικού 
των Περιφερειακών Ενοτήτων αυτής, να υπογράφουν με 
εντολή Γενικού Διευθυντή Εσωτερικής Λειτουργίας της 
ΠΑΜΘ, αποφάσεις, έγγραφα, εντολές ή άλλες διοικητικές 
πράξεις, για τα αντικείμενα που υπάγονται στην αρμο¬ 
διότητα των άρθρων 25, 26 και 69Γ του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστι¬ 
κό και άλλες διατάξεις» όπως έχει τροποποιηθεί, για τα 
παρακάτω θέματα. 

1. Έλεγχος νομιμότητας και κανονικότητας, καθώς και 
η εκκαθάριση των δαπανών του οικείου φορέα, με βάση 
τα νόμιμα δικαιολογητικά αυτών. 

2. Έκδοση εντολής πληρωμής των δαπανών της Περι¬ 
φέρειας Α.Μ.Θ, στα καθοριζόμενα κατά μήνα όρια πλη¬ 
ρωμών και η έκδοση χρηματικών ενταλμάτων εντόςτης 

προβλεπόμενης προθεσμίας από το Ενωσιακό και Εθνικό 
κανονιστικό πλαίσιο. 

3. Σύνταξη έκθεσης επί διαφωνιών μετο διατάκτη κατά 
τη διενέργεια ελέγχου νομιμότητας και κανονικότητας 
της δαπάνης και η υποβολή της μετά του σχετικού φακέ¬ 
λου στη Διεύθυνση Συντονισμού και Ελέγχου Εφαρμογής 
Δημοσιολογιστικών Διατάξεων με σχετική κοινοποίηση 
στη Γενική Διεύθυνση Δημοσιονομικών Ελέγχων του Γε¬ 
νικού Λογιστηρίου του Κράτους (Γ.Λ. Κράτους), σύμφωνα 
με τα οριζόμενα στην παράγραφο 1 του άρθρου 26 του 
ν. 4270/2014. 

4. Έκδοση και τακτοποίηση των χρηματικών ενταλμά¬ 
των προπληρωμής και πάγιων προκαταβολών. 

5. Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και η έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

6. Καταχώρηση των στοιχείων των δικαιούχων δαπα¬ 
νών και η τήρηση του μητρώου αυτών. 

7. Κοινοποίηση στην αρμόδια Δημοσιονομική Υπη¬ 
ρεσία Εποπτείας και Ελέγχου (Δ.Υ.Ε.Ε.) των δικαστικών 
αποφάσεων από τις οποίες προκύπτει επιβάρυνση στον 
προϋπολογισμό της Περιφέρειας Α.Μ.Θ.. 

8. Κατάρτιση του σχεδίου απόφασης ανάληψης υπο¬ 
χρέωσης κατόπιν τεκμηριωμένου αιτήματος από το δι- 
ατάκτη και η καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. 

9. Έλεγχος τήρησης των περί ανάληψης υποχρεώσεων 
διατάξεων και η παροχή βεβαίωσης επί των σχεδίων των 
σχετικών πράξεων για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

10. Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων προεδρικού διατάγματος. 

11. Σύνταξη εισηγητικής έκθεσης για την κατάρτιση - 
τροποποίηση του προϋπολογισμού, του απολογισμού 
καθώς και τη λογιστική αποτύπωση των δραστηριοτήτων 
της Περιφέρειας Α.Μ.Θ, σύμφωνα με τον ν. 4270/2014, 
τη σχετική νομοθεσία και τις οδηγίες του ΓΛΚ. 

12. Συντονισμός της προετοιμασίας του Μ.Π.Δ.Σ και 
σύνταξη εκθέσεων της Περιφέρειας Α.Μ.Θ. της παρα¬ 
γράφου 3 του άρθρου 45 και της παραγράφου 12 του 
άρθρου 54 του ν. 4270/2014. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις και του Μητρώου Δεσμεύ¬ 
σεων. 

14. Βεβαίωση επί των πράξεων διορισμών, εντάξεων, 
μετατάξεων, αποσπάσεων και προαγωγών του προσω¬ 
πικού κάθε κατηγορίας της Περιφέρειας Α.Μ.Θ., για την 
ύπαρξη σχετικών προβλέψεων στον προϋπολογισμό της. 

Β. τους Προϊσταμένους τωνΤμημάτωνΤαμειακών Υπη¬ 
ρεσιών της έδρας και των Περιφερειακών Ενοτήτων να 
υπογράφουν με εντολή Γενικού Διευθυντή Εσωτερικής 
Λειτουργίας της ΠΑΜΘ, αποφάσεις, έγγραφα, εντολές ή 


άλλες διοικητικές πράξεις, για τα αντικείμενα που υπά¬ 
γονται στην αρμοδιότητα των άρθρων 25, 26 και 69Γ 
του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» όπως έχει τρο¬ 
ποποιηθεί, για τα παρακάτω θέματα. 

1. Μέριμνα για τη διενέργεια συμψηφισμών και η από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

2. Ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

3. Καταχώρηση των στοιχείων κατασχέσεων και εκχω¬ 
ρήσεων στα τηρούμενα μητρώα. 

4. Έκδοση επιτροπικών ενταλμάτων για τη μεταβίβαση 
πιστώσεων στους δευτερεύοντες διατάκτες. 

5. Παρακολούθηση και τακτοποίηση πληρωμών που 
γίνονται με χρηματικά εντάλματα προπληρωμής και 
προσωρινά εντάλματα και έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και η εισήγηση στον 
αρμόδιο Επίτροπο του Ελεγκτικού Συνεδρίου για τον 
καταλογισμό του υπερήμερου υπολόγου, σύμφωνα με 
τις κείμενες διατάξεις. 

6. Τήρησητων βιβλίωνπου προβλέπονται απότιςπερί 
δημοσίου λογιστικού ή αντίστοιχες για τα νομικά πρό¬ 
σωπα διατάξεις. 

7. Παρακολούθηση μηνιαίως σε ξεχωριστή κατάσταση 
των εγγραφών που γίνονται στα λογιστικά βιβλία της 
Περιφέρειας Α.Μ.Θ. για κάθε δευτερεύοντα διατάκτη. 

Γ. τους Προϊσταμένους Τμήματος Μισθοδοσίας της 
έδρας και Προσωπικού και Μισθοδοσίας των Περιφε¬ 
ρειακών Ενοτήτων να υπογράφουν με εντολή Γενικού 
Διευθυντή Εσωτερικής Λειτουργίας της ΠΑΜΘ, αποφά¬ 
σεις, έγγραφα, εντολές ή άλλες διοικητικές πράξεις, για 
τα αντικείμενα που υπάγονται στην αρμοδιότητα των 
άρθρων 25, 26 και 69Γ του ν. 4270/2014 «Αρχές δημο¬ 
σιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» όπως έχει τροποποιηθεί, για τα παρακάτω 
θέματα. 

1. Τήρηση Μητρώου του πάσης φύσεως προσωπικού 
της Περιφέρειας Α.Μ.Θ. 

Οπου στις ανωτέρω διατάξεις αναφέρεται ο Προϊστά¬ 
μενος της Διεύθυνσης Οικονομικού της έδρας, ή της 
Διεύθυνσης Διοικητικού - Οικονομικού των Περιφερει¬ 
ακών Ενοτήτων, ή Προϊστάμενος Τμήματος Ταμειακής 
Υπηρεσίας της έδρας ή των Περιφερειακών Ενοτήτων, 
ή Προϊστάμενος Τμήματος Μισθοδοσίας της έδρας ή 
Τμημάτων Προσωπικού και Μισθοδοσίας των Περιφερει¬ 
ακών Ενοτήτων, σε περίπτωση απουσίας ή κωλύματος 
αυτού, νοείται ο νόμιμος αναπληρωτής του, σύμφωνα 
με τις κείμενες διατάξεις. 

Δ. Τις παραπάνω αποφάσεις μπορεί να υπογράφει και 
ο ίδιος ο Γενικός Διευθυντής Εσωτερικής Λειτουργίας της 
ΠΑΜΘ ή ο νόμιμος αναπληρωτής του όταν απουσιάζει 

ή κωλύεται χωρίς να απαιτείται για το σκοπό αυτό καμία 
άλλη ενέργεια. 

Ε. Αποφάσεις που δεν αντίκεινται στην παρούσα από¬ 
φαση, εξακολουθούν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 12 Ιανουάριου 2017 
Ο Γενικός Διευθυντής 
ΑΡΙΣΤΟΤΕΛΗΣ ΓΚΑΡΑΝΗΣ 


Αριθμ. απόφ. 1/9-1-2017 (2) 

Έγκριση υπερωριών προσωπικού και 24ωρης 
λειτουργίας της Δημοτικής Επιχείρησης Ύδρευ¬ 
σης - Αποχέτευσης του Δήμου Κεφαλλονιάς 
(Δ.Ε.Υ.Α.Κ.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 

ΑΠΟΧΕΤΕΥΣΗΣ ΔΗΜΟΥ ΚΕΦΑΛΛΟΝΙΑΣ 

Έχοντας υπόψη: 

I .Τον Ο.Ε.Υ. της Δ.Ε.Υ.Α. (ΦΕΚτεύχος Β' 193/3.2.2016). 

2. Την υπ'αριθμ. 202/2014 απόφαση Δημοτικού συμ¬ 
βουλίου Δήμου Κεφαλονιάς περί συγκρότησης Διοικητι¬ 
κού Συμβουλίου του Ν.Π.Ι.Δ. της Δημοτικής Επιχείρησης 
Ύδρευσης - Αποχέτευσης Κεφαλονιάς «Δ.Ε.Υ.Α.Κ.». 

3. Τις διατάξεις του άρθρου 20 του ν. 4024/2011 
(ΦΕΚ 226/27.10.2011 τ.Α'), όπως τροποποιήθηκε και 
ισχύει. 

4. Τις διατάξεις του άρθρου 176 παρ. 1 του 
ν. 4261/5.5.2014 (ΦΕΚ 107 τ.Α75.5.2014). 

5. Την παρ. 1 του άρθρου 20 του ν. 4024/2011. 

6. Την προβλεπόμενη δαπάνη στον προϋπολογισμό 
για το έτος 2017 της Δ.Ε.Υ.Α.Κ. για υπερωριακή και λοι¬ 
πή απασχόληση, η οποία βαρύνει τους Κ.Α. 60.00.00.00 
«Αμοιβές Προσωπικού», 60.00.01.00 «Εργοδοτικές Εισφο¬ 
ρές ΙΚΑ», 60.00.01.02 «Εργοδοτικές Εισφορές Μονίμων 
Υπαλλήλων» και 60.00.02.00 «Υπερωριακή Απασχόληση». 

7. Για την καταβολή των σχετικών αποζημιώσεων δεν 
προκαλείται δαπάνη σε βάρος του κρατικού προϋπο¬ 
λογισμού. 

8. Τις διαπιστωτικές πράξεις κατάταξης του προ¬ 
σωπικού σύμφωνα με το ν. 4024/2011 και την εγκύ¬ 
κλιο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης ΔΙΔΑΔ-ΔΙΠΙΔΔ/οικ. 
29605/12.12.2012. 

9. Τον ν. 3429/2005 (Α' 314). 

ΙΟ.Την υπ'αριθμ. 45/23.3.2016 ορθή επανάληψη από¬ 
φαση Δ.Σ. Δ.Ε.Υ.Α.Κ. αναφορικά με την τροποποίηση των 
άρθρων 3,20 και 21 του Οργανισμού Εσωτερικής Υπηρε¬ 
σίας της Δ.Ε.Υ.Α.Κ., όπως έχει συσταθεί με την υπ' αριθμ. 
26065/1220/22.1.2016 (ΦΕΚ Β' 193/2016) απόφαση της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου και 

II .Την έγκριση της απόφασης τροποποίησηςτου Ορ¬ 
γανισμού Εσωτερικής Υπηρεσίας (Ο.Ε.Υ) της Δημοτικής 
Επιχείρησης Ύδρευσης - Αποχέτευσης Δήμου Κεφαλο- 
νιάς (45/23.3.2016 ορθή επανάληψη), όπως δημοσιεύ- 


θηκε στην Εφημερίδα της Κυβερνήσεως (ΦΕΚ τεύχος Β' 
1975/30.6.2016). 

12. Τις διατάξεις του άρθρου 16 ν. 3205/2003 «Η καθι¬ 
έρωση με αμοιβή εργασίας πέρα από τις ώρες της υπο¬ 
χρεωτικής απασχόλησης των υπαλλήλων του Δημοσίου, 
των Ν.Π.Δ.Δ. και Ο.Τ.Α. επιτρέπεται μόνο για την αντιμε¬ 
τώπιση εποχικών, έκτακτων ή επειγουσών υπηρεσιακών 
αναγκών. Η υπερωριακή απασχόληση του προσωπικού 
εγκρίνεται με απόφαση του καθ'ύλην αρμόδιου Υπουρ¬ 
γού στην οποία αναφέρονται σαφή και συγκεκριμένα 
στοιχεία που δικαιολογούν την ανωτέρω εργασία πέρα 
από το κανονικό ωράριο. Με την ίδια απόφαση καθο¬ 
ρίζεται ο αριθμός των υπαλλήλων, το χρονικό διάστη¬ 
μα και οι ώρες υπερωριακής απασχόλησής τους μέσα 
στα όρια των πιστώσεων του Προϋπολογισμού τους, 
μη επιτρεπομένης της επιβάρυνσης του Προϋπολογι¬ 
σμού Δημοσίων Επενδύσεων. Με την ίδια διαδικασία και 
προϋποθέσεις επιτρέπεται η καθιέρωση υπερωριακής 
εργασίας με αμοιβή κατά τις Κυριακές και εξαιρέσιμες 
ημέρες ή κατά τις νυχτερινές ώρες, προς συμπλήρωση 
της υποχρεωτικής εβδομαδιαίας εργασίας είτε καθ' υπέρ¬ 
βαση αυτής, σε υπαλλήλους που ανήκουν σε υπηρεσίες 
που λειτουργούν, βάσει νόμου, όλες τις ημέρες του μήνα 
ή σε δωδεκάωρη ή εικοσιτετράωρη βάση. Ειδικά, στην 
καθ' υπέρβαση εργασία οι ώρες νυκτερινής, Κυριακών 
και εξαιρέσιμων ημερών δεν μπορεί να υπερβούν τις 
δεκαέξι (16) ώρες κατά περίπτωση το μήνα.». 

13. Τις διατάξεις του άρθρου 38 ν. 3896/2011 σύμφωνα 
με τις οποίες, οι κατά τα ως άνω ώρες απογευματινής 
υπερωριακής εργασίας δεν μπορεί να υπερβαίνουν τις 
είκοσι (20) ώρες μηνιαίως ανά υπάλληλο. Σε κάθε περί¬ 
πτωση ο αριθμός των ωρών που θα μπορεί να απασχο¬ 
ληθεί υπερωριακά ο κάθε εργαζόμενος θα είναι μέχρι τον 
ανώτερο που προβλέπεται από την παρ. 1 του άρθρου 
20 του ν. 4024/2011. 

14. Λαμβανομένης υπόψη της αναγκαιότητας καθι¬ 
έρωσης υπερωριακής εργασίας των υπαλλήλων της 
Δ.Ε.Υ.Α.Κ. για την απρόσκοπτη λειτουργία των δικτύων 
ύδρευσης και αποχέτευσης καθώς και για την άμεση 
αποκατάσταση έκτακτων διακοπών και βλαβών του 
δικτύου ύδρευσης, για την αδιάκοπη υδροδότηση των 
δημοτών καθώς και την αποκατάσταση των δικτύων 
αποχέτευσης για την πρόληψη πρόκλησης ζημιών από 
εκροές λυμάτων και την προστασία της δημόσιας υγεί¬ 
ας, γίνεται αντιληπτό ότι η Δ.Ε.Υ.Α.Κ. σε περίπτωση ζη¬ 
μιών των δικτύων ύδρευσης - αποχέτευσης θα πρέπει 
να απασχολήσει το προσωπικό της και εκτός ωραρίου 
εργασίας καθώς λόγω των αναγκών της αποτελεί υπη¬ 
ρεσία 24ωρης και καθημερινής λειτουργίας. Η πληρωμή 
τους θα γίνεται κατόπιν έκδοσης βεβαίωσης του Γενικού 
Διευθυντή, ο οποίος θα πιστοποιεί τις ώρες που απασχο¬ 
λήθηκαν και θα βαρύνει τους Κ.Α. 60.00.00.00 «Αμοιβές 
Προσωπικού», 60.00.01.00 «Εργοδοτικές Εισφορές ΙΚΑ», 
60.00.01.02 «Εργοδοτικές Εισφορές Μονίμων Υπαλλή¬ 
λων» και 60.00.02.00 «Υπερωριακή Απασχόληση» του 
σκέλους των εξόδων του προϋπολογισμού της επιχεί¬ 
ρησης, αποφασίζει ομόφωνα: 

Την 24ωρη και καθημερινή λειτουργία της Δημοτικής 
Επιχείρησης Ύδρευσης - Αποχέτευσης Δήμου Κεφαλο- 
νιάς και την έγκριση είκοσι ωρών (20) απογευματινής 
υπερωριακής εργασίας και δεκαέξι ωρών (16) υπερωρι- 







5528 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'648/02.03.2017 


ακής εργασίας για Κυριακές, εξαιρέσιμες ημέρες και νυ¬ 
χτερινές ώρες ανά μήνα για κάθε υπάλληλο της Δ.Ε.Υ.Α.Κ. 
που απασχολείται στον τεχνικό τομέα της επιχείρησης. 

Η πληρωμή τους θα γίνεται κατόπιν έκδοσης σχετικής 
βεβαίωσης του Γενικού Διευθυντή, ο οποίος θα πιστοποι¬ 
εί τις ώρες που απασχολήθηκαν οι εργαζόμενοι και θα 
βαρύνει τους Κ.Α. 60.00.00.00 «Αμοιβές Προσωπικού», 
60.00.01.00 «Εργοδοτικές Εισφορές ΙΚΑ», 60.00.01.02 
«Εργοδοτικές Εισφορές Μονίμων Υπαλλήλων» και 
60.00.02.00 «Υπερωριακή Απασχόληση» του σκέλους 
των εξόδων του προϋπολογισμού της επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Δ.Σ. 

ΝΙΚΟΛΑΟΣ ΑΝΟΥΣΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην αριθμ. 110/2016 απόφαση του Διοικητικού Συμ¬ 
βουλίου της Δημοτικής Επιχείρησς Ύδρευσης - Αποχέ¬ 
τευσης Σικυωνίων, που δημοσιεύθηκε στο ΦΕΚ 245/ 
τ.Β'/02.02.2017, στη σελίδα 1926, β' στήλη, 13ο στίχο 
από την αρχή, διορθώνεται: 

Το εσφαλμένο: 

«...τον Εισηγητή Γραμματέα...». 

Στο ορθό: 

«...του Εισηγητή ή και του Γραμματέα...». 

(Από το Εθνικό Τυπογραφείο) 

